**AZƏRBAYCAN RESPUBLİKASININ** **NAZİRLƏR KABİNETİ**

**QƏRAR  № 220**

**Bakı şəhəri,                                                                               8 oktyabr 2012-ci il**

**"Azərsu" Açıq Səhmdar Cəmiyyətinin nəzdində təsərrüfathesablı Tikilməkdə Olan Obyektlərin Müdiriyyətinin yaradılması haqqında**

   Azərbaycan Respublikası Konstitusiyasının 119-cu maddəsinin səkkizinci abzasına əsasən, "Azərsu" Açıq Səhmdar Cəmiyyəti tərəfindən Azərbaycan Respublikası üzrə aparılan tikinti işlərinin təsdiq edilmiş layihə-smeta sənədlərinə uyğun həyata keçirilməsinə nəzarətin təmin edilməsi, əsaslı vəsait qoyuluşu üzrə dövlət büdcəsindən və digər maliyyə mənbələrindən ayrılmış vəsaitin idarə edilməsinin səmərəliliyinin artırılması, habelə tikinti prosesində ortaya çıxan məsələlərin operativ həll edilməsi məqsədi ilə Azərbaycan Respublikasının Nazirlər Kabineti QƏRARA ALIR:

1. "Azərsu" Açıq Səhmdar Cəmiyyətinin nəzdində təsərrüfathesablı Tikilməkdə Olan Obyektlərin Müdiriyyəti yaradılsın.

2. "Azərsu" Açıq Səhmdar Cəmiyyəti bu qərardan irəli gələn məsə-lələri həll etsin.

3. Bu qərar imzalandığı gündən qüvvəyə minir.

**Azərbaycan Respublikasının Baş naziri**

**Artur Rasi-zadə**